अजमेर-उदयपुर डबल लाइन का सर्वे जल्द
{ अभी इस मार्ग पर आमने-सामने ट्रेनें होने पर किसी स्टेशन पर क्रॉसिंग करवाने के लिए एक ट्रेन को 15 से 20 मिनट तक खड़ा रखना पड़ता है। डबल लाइन होने से ट्रेनें आमने-सामने के डबलिंग ट्रैक से निर्बाध गुजर सकेंगी।
{ ट्रेनों की रफ्तार में इजाफा होगा। बढ़ी हुई रफ्तार से अजमेर-उदयपुर के बीच करीब आधे घंटे की कमी आएगी। अभी पांच से साढ़े पांच घंटे अजमेर से उदयपुर के बीच लगते हैं।
{ डबल लाइन बिछ जाने के बाद अजमेर-उदयपुर लाइन अपग्रेड होगी, नया सिग्नलिंग सिस्टम लगेगा।
वर्तमानमें इस रफ्तार से चलती हैं ट्रेनें
{अजमेर से चित्तौड़गढ़ : 100 किमी प्रति घंटा तक
{ चित्तौड़गढ़ से उदयपुर : 110 किमी प्रति घंटा तक
{ डबल लाइन हुई तो : 120 से 130 किमी प्रति घंटे तक
भीलवाड़ा | पहलीबार पेश संयुक्त आम बजट में प्रस्तावित अजमेर से उदयपुर के बीच डबल लाइन बिछाने का सर्वे नए वित्तीय वर्ष में शुरू होगा। अजमेर रेल मंडल ने इसकी तैयारियां शुरू कर दी हैं। यदि डबल लाइन डाल दी जाती है तो अजमेर-उदयपुर के बीच रेलवे सफर का काफी समय कम हो जाएगा।
अजमेर मंडल में उदयपुर और अजमेर मुख्य स्टेशन हैं। इन दोनों के बीच ब्रॉडगेज की सिंगल लाइन है। इन स्टेशनों से आने वाली ट्रेनों से रोजाना करीब 15 हजार यात्री सफर करते हैं या अजमेर से गुजरते हैं। जयपुर-उदयपुर इंटरसिटी इस रूट की मुख्य एवं सबसे पसंदीदा ट्रेन है। सूत्रों के मुताबिक नए वित्तीय वर्ष से सर्वे शुरू कर दिया जाएगा। सर्वे रिपोर्ट के आधार पर रेलवे मुख्यालय निर्णय करेगा। अजमेर मंडल का प्रयास रहेगा कि इस लाइन का सर्वे दिसंबर तक हो जाए ताकि अगले वित्तीय वर्ष 2017-20 18 के बजट में इस लाइन को स्वीकृति मिलना संभव हो सके। ट्रैक के दोहरीकरण का खर्च प्रति किलोमीटर दो करोड़ रुपए तक आता है।
^अजमेर-उदयपुरके बीच डबलिंग कार्य का सर्वे सेंक्शन हुआ है। नए वित्त वर्ष से सर्वे प्रारंभ किया जाएगा। यह लाइन डबल हो जाने से ट्रेनों की रफ्तार बढ़ने के साथ-साथ यात्रियों को भी सुविधा मिलेगी। पुनीतचावला, डीआरएम,अजमेर
कवायद
bho_Deva hin_Deva hin_Deva awa_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva